R: Ehevertrag / V: Aufhebung der Abtretung eines Darlehens
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

18628 10BC Alexandria

κόλλημα [...] Πρωτάρχωι παρὰ Στεφάνου τοῦ Καίσαρος καὶ παρὰ Ζαμανου τοῦ [...]τος παρόντος καὶ συνευδοκοῦντος τῇδὲ τῇ συνχωρήσει Ἡρώδου τοῦ Ἰσιδώρου Πέρσου τῆς ἐπιγονῆς. συνχωροῦμεν πρὸς ἑαυτοὺς ἐπὶ τοῖσδε· ὁ μὲν Ζαμανος εἶναι [...] ἄκυρον ἣν ἀνήνεγκεν εἰς αὐτὸν ὁ Στέφανος συνευδοκοῦντος τοῦ Ἡρώδου συνχώρησιν διὰ τοῦ αὐτοῦ κριτηρίου τῶι ιθ ἔτει Καίσαρος Παχὼν παραχωρήσεως δανείου [...][...]ς ὁ Στέφανος ἐδάνεισεν τῶι Ἡρώδῃ κατʼ ἄλλην συνχώρησιν διὰ τοῦ αὐτοῦ κριτηρίου τῶι ιζ ἔτει Καίσαρος Μεσορὴ δραχμῶν χιλίων ἕνεκα τοῦ κατὰ πίστιν εἰς αὐτὸν Ζαμανον ταύτην γεγονέναι καὶ ἐξεῖναι αὐτῶι Στεφάνῳ πράσσειν τὸν ὑπόχρεον τὸ δάνειον καὶ τοὺς ὀφειλομένους τόκους καθὼς καὶ τὸ πρότερον· ὁ δὲ Στέφανος πεπληρωμένος ὑπὸ τοῦ Ἡρώδου διὰ τῶν μετὰ τὴν παραχώρησιν μηνῶν τοῦ κεφαλαίου εἰς νε[...]ας τόκων μέχρι Φαρμοῦθι τοῦ ἐνεστῶτος ἔτους μεμερικέναι εἰς τὴν ἀπόδοσιν μῆνας ὀκτὼ ἀπὸ α Παχὼν τοῦ αὐτοῦ ἔτους, ἐν οἷς καὶ κομισάμενον τὰ ἴδια περιλύσειν τὴν τοῦ δανείου συνχώρησιν, ἀμφότεροι δὲ μὴ ἐπελεύσεσθαι ἐπὶ τὸν Ἡρώδην περὶ μηδενὸς ἁπλῶς ἐνγράπτου ἢ ἀγράφου τῶν ἕως τῆς ἐνεστώσης ἡμέρας πλὴν ἢ τὸν Στέφανον ἐπὶ τὴν περὶ τῶν τοῦ ἀργυρίου δραχμῶν χιλίων καὶ τῶν ἀπὸ τοῦ Παχὼν τόκων, ἢ χωρὶς τοῦ κύρια εἶναι τὰ συνκεχωρημένα ἐνέχεσθαι τὸν παραβαίνοντα τοῖς τε βλάβεσι καὶ τῶι ὡρισμένωι προστίμωι. ἀξιοῦμεν. εὐτύχει. ἔτους κ Καίσαρος Παχὼν α